[{"text_idx": "#000001", "text": "Bydd y ffoaduriaid cyntaf o Syria i gyrraedd Cymru y mis yma yn cael eu cartrefu yn Nhorfaen, Ceredigion, Castell-nedd Port Talbot a Chaerffili, yn o\u0302l y cynghorau dan sylw."}, {"text_idx": "#000002", "text": "Mae disgwyl i 50 o bobl gyrraedd o wersylloedd ffoaduriaid cyn y Nadolig - y cyntaf o tua 1,000 fydd yn dod i Gymru dros y pum mlynedd nesaf."}, {"text_idx": "#000003", "text": "Llywodraeth y DU fydd yn talu'r gost o gartrefu a chefnogi'r ffoaduriaid."}, {"text_idx": "#000004", "text": "Mewn sawl ardal fe fyddan nhw'n cael eu cartrefu mewn llety preifat ar rent yn hytrach nag eiddo'r cynghorau."}, {"text_idx": "#000005", "text": "Fel rheol mae mwyafrif yr ymgeiswyr lloches sy'n dod i Gymru yn ymgartrefu o fewn lleiafrifoedd mewn dinasoedd neu drefi mawr - Caerdydd, Abertawe, Casnewydd a Wrecsam."}, {"text_idx": "#000007", "text": "Dywedodd Cyngor Torfaen y byddan nhw'n croesawu dau deulu gyda nifer o blant ifanc cyn y Nadolig, gyda phedwar teulu arall i ddilyn yn y flwyddyn newydd."}, {"text_idx": "#000009", "text": "Yng Nghaerffili bydd dau deulu'n cyrraedd yn fuan gyda dau arall ym mis Ionawr a phosibilrwydd o fwy wedi hynny, ac fe fydd pum teulu'n symud i ardal Castell-nedd Port Talbot a phump arall i ddilyn."}, {"text_idx": "#000010", "text": "Gan nad yw'r teuluoedd yn ymgeiswyr lloches nac yn fudwyr economaidd, fe fydd ganddyn nhw'r hawl i fyw a gweithio yn y DU."}, {"text_idx": "#000014", "text": "Ffoaduriaid o Syria i Gymru"}, {"text_idx": "#000021", "text": "Lluniau: Gwaith adnewyddu Pont Y Bermo"}, {"text_idx": "#000023", "text": "Bywyd fel 'yr unig Iddew yn y pentref'"}, {"text_idx": "#000024", "text": "Ras drwy Kenya yn 'ehangu bywyd'"}]